
Το Σπίτι της Κύπρου και το Ίδρυμα Μιχάλης Κακογιάννης διοργανώνουν την Τρίτη 12 Νοεμβρίου 2024 και ώρα 20:00, στο Ίδρυμα Μιχάλης Κακογιάννης (Πειραιώς 206, 177 78 Ταύρος, τηλ.: 210 3418550), την παράσταση «ΑΧΕΙΡΟΠΟΙΗΤΟΣ» ένα έργο για πιάνο, σώμα, εικόνα και φωνή της Ανδρομάχης Δημητριάδου Lindahl.
Είσοδος ελεύθερη

Απαραίτητη η κράτηση θέσεων

Κράτηση ηλεκτρονικά www.mcf.gr
«Αχειροποίητος», όρος της βυζαντινής εικονογραφίας, το φτιαγμένο όχι από χέρι ανθρώπου, υπονοώντας ότι κάτι είναι φτιαγμένο από μια άλλη μορφή δημιουργικής δύναμης.

Στην παράσταση «Αχειροποίητος» δυο γυναίκες έρχονται να αφηγηθούν με τον λόγο, την κίνηση, τη ζωντανή μουσική, όψεις που συγκροτούν την ταυτότητα της θηλυκότητας όπως αυτές καταγράφονται στο σώμα κι όπως εκφράζονται μέσα από τις προσωπικές ιστορίες αλλά και τις αρχετυπικές μορφές της Παναγίας και της Αφροδίτης.

Άλλοτε με αυστηρότητα κι άλλοτε με χιούμορ, δίνεται μια μαρτυρία βιωμάτων που σχετίζονται με τις πατριαρχικές πεποιθήσεις, τις ιστορικές συγκυρίες και τις περιοριστικές νόρμες που διαποτίζουν τη ζωή της γυναίκας.

Η διαχρονική καταπίεση και χειραγώγηση, οι διακρίσεις, η εμπορευματοποίηση του γυναικείου σώματος, η τραγική πραγματικότητα των γυναικοκτονιών, η θυματοποίηση των γυναικών ιδιαίτερα σε καιρό πολέμου, η εμπειρία της απώλειας και του θρήνου, γίνονται το ερέθισμα για ένα έργο καταγγελίας, διαμαρτυρίας και πένθους, για όλες τις γυναίκες.

Σύλληψη / χορογραφία / κείμενο / ερμηνεία: Ανδρομάχη Δημητριάδου Lindahl
Μουσική σύνθεση / ερμηνεία: Κωνσταντίνα Πολυχρονοπούλου
Σύμβουλος υποκριτικής: Μάριος Ιωάννου
Video art: Χριστόφορος Λάρκος
Σχεδιασμός φωτισμού: Γιώργος Λάζογλου
Φωτογραφία: Παύλος Βρυωνίδης
Παραγωγή: Ομάδα χορού Ασώματες Δυνάμεις  

